**OFU-møte, 23. januar 2018**

**Innkalte:** Alle tillitsvalgte og varaer fra tannpleie og odontologi, OF-leder og leder i NTF-student.

**Oppmøtte:**

TP kull 1: Martine Vidnes, Jessica Karolin Fiskaa

TP kull 2: Ingen tilstede

TP kull 3: Karoline Båtsvik Liaaen, Malin S. Larsen

TL kull 1: Miriam Norborg, Jonatan Bezuijen

TL kull 2: Karl Andreas Dahle

TL kull 3: Johannes Ryen, May-Elin Myklebust

TL kull 4: Martha Rolland Jacobsen, Ida Marlene Nygård, Kristian Blystad Houge

TL kull 5: Victoria Øen, Victoria Bjørnland

OF-leder, observatør: Ellen Nødland Hjelmeland

NTF-representant, observatør: Vegard Hauge Svartveit

**Sak 1. Godkjenning av innkalling og referat fra forrige møte**

Godkjent ved akklamasjon.

**Sak 2. Orienteringer fra sist,**

*Orienteringssak*

*OFU-leder*

*Økonomi – vi har fått 10 000,- mindre enn i fjor. Hvordan skal vi tilpasse oss?*

1. Grunnen til at vi får tildelt mindre i år er at midlene er fordelt på flere sosiale grupper på fakultetet.
2. Vi kan bruke mindre penger på pizza, heller satse på billigere mat på noen møter.

**Sak 3. Orienteringer fra råd, styrer og utvalg**

* **Programutvalget**  
  - Om obligatorisk undervisning: Må være spesifisert i program/emnebeskrivelse. Bør være likt for alle emner. Må begrunne hvorfor teoretisk undervisning skal være obligatorisk (må være nødvendig for å kunne gjennomføre klinisk tjeneste). Må ha et system for å registrere fravær.  
  - IKO ønsker å finne ut hvordan de kan hindre frafall. Ønsker å intervjue studenter som slutter, ha tettere oppfølging av de som fortsetter, ønsker konkrete forslag til hva instituttet og fakultetet kan gjøre.  
  - Endring av vurderingsform i TPBAKAR/END (endo og kario for tannpleie). Etter at undervisning i endokurset på høsten er ferdig, arrangeres en to timers prøve, der man har tre forsøk på å bestå. Denne må bestås for å kunne gå opp til eksamen. Tema på eksamen blir kun kariologi.  
  - Endret emnebeskrivelse for ODPROP1 – Ferdighetskurs i kariologi.  
  Dagens ordning er at man etter halve kurset (1,5 mnd) skal vurderes og motta varselbrev dersom man blir vurdert til ikke å ha gode nok ferdigheter og kunnskaper – dette fungerer dårlig i praksis fordi man ikke kan vurdere studenten tilstrekkelig etter så kort tid. Et annet problem er at om studenten ikke mottar varselbrev, trenge ikke studenten gjøre en innsats i resten av kurset, siden studenten ikke kan strykes i emnet!  
  Ny vurderingsform blir: Heldagsprøve i slutten av kurset med både teoretiske og praktiske oppgaver. For å gå opp til heldagsprøven må man ha minst 80% tilstedeværelse, alle praktiske oppgaver underveis i kurset må være bestått, og studenten må bestå to underveisprøver (3 forsøk for å bestå hver prøve). På denne måten kan seksjonen vurdere studentene underveis, og kan mot slutten av kurset hindre studenter som ikke har tilstrekkelige kunnskaper og ferdigheter til å bestå kurset å gå opp til endelig vurdering.
* **Klinikkutvalget**  
  - Har ikke hatt møte siden sist.
* **Instituttrådet**  
  - Representant møtte ikke på siste møte.  
  - Sak til neste møte: Ta opp at vi ønsker at alle studenter ved tannpleie- og tannlegestudiet bør få gratis tannbehandling hos studenter i studentklinikken.
* **Utvalg for ny studieplan**   
  - Mer assistanse i starten blant 1. Og 2. Kullinger for å luke ut de som ikke ønsker å fullføre utdanningen.  
  - Mer pasientkontakt 1. Kull. Mer simodont for 1. Og 2. Kull.  
  - Mer temabasert og tverrfaglig undervisning  
  - Semestereksamener  
  - Overgang til studieplanen i 2019. Gradvis endring, blir en overgangsløsning.  
  - 30 assistanser ila 1. Kull. Kurs til 1. Kull om hvordan de skal assistere eldre studenter. Hva bør de få på dette introkurset? Ønsker tilbakemeldinger fra oss om dette.  
  a) Dekke opp  
  b) Sprite av  
  c) Kjenne til utstyr (lage hefte som de kan se bilder av utstyr med navn)  
  d) Ønsker at 4. Og 5. kull bør være med på disse assistansekursene  
  - Ønsker at studentene skal være to personer per pasient 1. semesteret. Vi forsøker å arbeide mot dette.  
  - Kommunikasjon: 1. Og 2. Kull får øving på dette gjennom assistanse. Kunne rollespill vært mulig også?
* **Helsecampus Årstadvollen**  
  - Ønsker tverrfaglige arrangementer, kan søke om penger (de har 100 000 kr) hvis man vil arrangere noe tverrfaglig.  
  - De skal ha forum/møte: Ellen deler link.
* **MEDSU**   
  - Reservert plass i styret til en representant fra tannpleiestudiet  
  - Konteeksamen: Jobber med at det skal bli laget to eksamener til den ordinære. De trekker hvilken eksamen som skal være ordinær. Den andre vil bli gitt så tidlig som mulig som konteeksamen.  
  - Lesesalplasser: ønsker å omgjøre undervisningsrom til lesesaler i eksamensperioden på Odontologen, Haukeland og Haraldsplass. 3. Og 4. Etasje skal åpnes slik at vi skal bruke grupperommene.
* **Andre som ønsker å orientere?**
* Ingen orientering

**Sak 4. Orienteringer fra kull**

**Tannpleie 1. Kull**

* Nils Aarsæther har fortalt studentene at undervisning i kjemi var obligatorisk, og at mer enn 10% stryk. Dette var løgn, og det er meldt videre til Institutt for Biomedisin. Laget en quiz om hvordan han er som underviser, og hvor tilrettelagt og relevant undervisningen er til utdanningen
* **Hvordan var kjemieksamen?**
* Digital eksamen med spesielle oppgaver, lite relevante.
* Liten strykprosent
* Forelesere skal legge ut handouts. Om dette ikke blir gjort, gi beksjed til foreleser, fungerer ikke det – ta kontakt med isntituttleder Anne Åstrøm (<http://www.uib.no/personer/Anne.Nordrehaug.%C3%85str%C3%B8m>)

**Tannpleie 2. Kull**

* Ikke tilstede

**Tannpleie 3. Kull**

* Vanskelig å få gjennomført kravene i klinikken.
* Alt for få allmennøkter. Kan få lov til å henge seg på tannlegestudenten de samarbeider med.
* Hygienefase der det er samarbeid mellom tannlege og tannpleie, skal både tannlegestudenten og tannpleiestudenten ha signatur for arbeidet ved avlevering selv om en av pasientene ikke var tilstede. Dette har Kjetil Reisegg presisert på mail. Dette orienterer tillitsvalgte kullet om.
* Har Gunnhild Strand begynt å legge ut forelesninger nå?   
  - Nei

**Odontologi 1. Kull**   
- Mange på kullet ønsker å være med i klinikken, men tør ikke spørre eldre studenter om å få hospitere. Vi får liste over studenter i 1. og 2. kull som ønsker å assistere, og så kan studenter fra 4. og 5. kull kontakte de og avtale hospitering. Studentene bør få en liste over ting de bør huske på før hospitering (eks. fjerne neglelakk). Dette kan eventuelt den eldre studenten informere om til den som skal på hospitering i forkant.

**Odontologi 2. Kull**   
- Konteeksamen i anatomi kommer så sent at svaret ikke kommer før eksamen i oral biologi gjennomføres. Dersom man stryker på konten i anatomi, har man ikke lov å ta eksamen i oral biologi. Dersom man tar den eksamenen, men stryker på konten i anatomi, blir eksamen i oral biologi også strøket.  
-- Her finnes ikke noe reglement.  
-- Send mail til emneansvarlig og be om dette.  
- Hvilke krav kan vi stille til språkkunnskaper hos undervisere? Paivi forstår ikke spørsmål fra salen.. Martha undersøker.

**Odontologi 3. Kull**

* 1 person blir flyttet ned et kull
* Utsatt klinikkstart i protetikk.
* Forsøker å komme med konstruktiv kritikk, blir avvist.
* Bør lage emneevaluering i protetikk. Lag google-doc-skjema med anonyme tilbakemeldinger.
* Finnes det reglement, retningslinjer ved dumping?

**Odontologi 4. Kull**   
- Vi må ta kontakt med Harald Nesse om ekstra undervisning i protetikk før eksamen.  
- Ønsker sensorveiledninger. Skal sjekke opp i retningslinjene, og hvorfor IKO har andre rutiner enn de andre instituttene.  
- KOS: Gruppe B er alltid på hospitering på onsdager på Haukeland, da er det ikke kirurgi. Kontakt Trond Inge Berge om en rulleringsordning. Bør rydde opp i lister på arbeid i klinikken, slik at dette blir jevnt fordelt.

**Odontologi 5. Kull**   
- KOS-forelesninger varer helt til 12:45 – tirsdager. Studentene mister 15 min i klinikken hver tirsdag.   
- Vestlandsmøtet, Geilo - mistet kons.  
-- Hvorfor er det så vanskelig for oss å søke permisjon, men så blir man fratatt økter pga dette?  
- Avslag på søknad om permisjon for å gjennomføre eksamen i odontofobi – men å dra på Geilo er OK.  
- Endo kun fredager, ikke gjennomførbart. Trenger bedre fordeling av instruktører, per nå er det for strenge regler om hvilken behandling man kan gjøre hvilke dager – får ikke gjort noe. Tillitvalgte tar dette opp med ledelsen i Allmenn.  
- Ut i arbeidslivet-kurs av NTF. Veldig bra og nyttig.  
- Forberedelsesskjema: ikke relevant for alle, men alle må skrive..  
- Resepsjon: De må se i PLANLAGT for å se på journal. De må få beskjed om dette. *Ellen tar dette opp i klinikkutvalget.*

**OF**   
- Skidag 10. Februar  
- GF 2. Mars  
- Temafest 17. Mars  
- Resten av datoene spres

**NTF-Student**  
- Møte på Geiloseminaret, valgt ny leder.

**Sak 5. Fagkritisk dag**

Tema:

Kulturelle forskjeller  
- V. Øen sender mail til Maren  
- Klinisk kommunikasjon fag i farmasi.  
- Kontakte asylmottak  
- Røde kors, flyktningehjelpen

Den moderne tannpleien  
- Nytt utstyr  
- Marit Øilo og Nils Roar (materialer og utsyr, hva kommer, hvordan være kritisk)

**Sak 6. Nyttårsbord**UTGÅR – vi kjører skikkelig bra sommerbord i stedet!!  
- Til neste møte undersøker alle hvilke datoer som passer.

**Sak 7. Eventuelt**

1. Kjøpt inn fleecepledd til lesesalen  
   - Må få i gang ordning for å få disse vasket.  
   - Vi spør husøkonomen
2. Henriette tar i mot Flux-folkene.
3. Saker til studentforum

- Permisjonssøknader, hva kan man få permisjon for?

- Permittert fra klinikk grunnet Geiloseminar, Vestlandsmøte etc. der instruktørene er vekkreist. Dette synes ikke vi er rettferdig.

- KOS-forelesninger varer helt til 12:45 – tirsdager. Studentene mister 15 min i klinikken hver tirsdag.

- Finnes det reglement, retningslinjer ved dumping?

- Undervisere ønsker å oppdatere seminar-undervisning i kjeve som er utdatert, men får ikke lov av emneansvarlig.. (kjeveortopedi)

- Studieadministrering: Emneansvarlige har ikke kontroll på hvilke forelesninger som er holdt og ikke – tillitsvalgte fungerer som studieadministrator..

1. OFU skal ha representant fra master i Oral Health Sciences. Vi ønsker å tilby dem plass til en representant med møterett og stemmerett, evt. at de overbringer saker til oss og vi tar de opp på vegne av dem.

*Møtet hevet.*